Otto Grotewohl

Otto Emil Franz Grotewohl (11. märts 1894 Braunschweig – 21. september 1964 Ida-Berliin) oli Saksamaa poliitik ja Saksa Demokraatliku Vabariigi riigitegelane.

Otto Grotewohl oli pärit rätsepa perekonnast, elukutselt oli ta trükitööline.Otto Grotewohl 1894-1964 Lebendiges Museum Online Alates 1912. aastast kuulus ta Saksamaa Sotsiaaldemokraatlikku Parteisse. Võttis mobiliseerituna osa esimesest maailmasõjast.Otto Grotewohl : Biografie whoswho.de 1920–1930 oli ta Braunschweigi Maapäeva liige. Alates 1921. aastast oli ta Braunschweigi Vaba Riigi haridusminister ning 1923. aastast siseminister ja justiitsminister. 1925. aastal sai Grotewohl Riigipäeva liikmeks.

Natsionaalsotsialistide võimuletuleku järel pidi ta ametitest lahkuma. Mitmel korral oli ta arreteeritud.

Aastatel 1945–1946 oli ta Ida-Saksamaal Saksamaa Sotsiaaldemokraatliku Partei Keskkomitee esimees. 1946. aasta aprillis valiti ta koos Wilhelm Pieckiga Saksamaa Kommunistliku Partei ja Saksamaa Sotsiaaldemokraatliku Partei ühinemiskongressil Saksamaa Sotsialistliku Ühtsuspartei esimeheks ja Keskkomitee liikmeks. 

Otto Grotewohl oli 12. oktoobrist 1949Von der Sowjetzone zur DDR : Gründung der Deutschen Demokratischen Republik wissen.de kuni oma surmani 1964. aasta septembris Saksa Demokraatliku Vabariigi Ministrite Nõukogu esimees (sisuliselt valitsusjuht).Countries Ga-Gi rulers.org

Viited

Kategooria:Saksamaa poliitikud
Kategooria:Saksa DV valitsusjuhid
Kategooria:Karl Marxi ordeni kavalerid
Kategooria:Lenini ordeni kavalerid
Kategooria:Sündinud 1894
Kategooria:Surnud 1964